text: Mere blæsevejr på vej
  04 december 2015 kl. 18.42
  Knap er stormen Helga drevet over, før der venter mere blæst. 
  Weekenden ser ud til at blive blæsende og der kommer hård vind fra sydvest. Det skriver DMI i den seneste vejrudsigt for Syd og Sønderjylland.
  I nat så kan vinden tiltage endnu mere og ved Vadehavet kan der komme hård kuling med risiko for kraftige vindstød.
  Lørdag er der også udsigt til hård kuling med risiko for vindstød af stormstyrke langs Vestkysten, oplyser DMI.
  Temperaturerne lørdag bliver mellem 8 og 11 grader. Først på dagen bliver det mest tørt, men senere kan der komme regn.
  